  Татьяна Пунгина Анжелика Тихонова корреспондент Удмуртиын куартолэзе шутэтскон но праздник нуналъёс вылтӥ эмъюртъёслэсь ужан радлыксэс юнматӥзы. Со сярысь элькунысь тазалыкез утёнъя министерстволэн пресс-службаез ивортӥз. 30-тӥ оштолэзе, 2-тӥ, 3-тӥ, 7-тӥ но 10-тӥ куартолэзе амбулаторной-поликлинической служба ужалоз. Со сяна, лэчыт пинь висёнэн курадӟисьёслы ӝог эмъюрттэт сётонэз кӧснуналэ ужан режимъя радъялозы. 4-6 куартолэзе эмъюртъёс дышем радлыкъя ужалозы. 1-тӥ, 8-9 куартолэзе – шутэтскон нуналъёс луозы. Нылпиослы амбулаторно-поликлинической службаын ӝог эмъюрттэт сётон радъялозы. Шутэтскон нуналъёсы эмчиос берлолы кельтонтэм юрттэт сётозы. Вӧсь луиды ке яке шуак эмъюрттэт кулэ луиз ке, 103 номеръя ӝог эмъюрттэт сётон службае вазиськоно яке верам эмъяськонниосы лыктоно: – синъёсын герӟаськем шуг-секытъёсын – Офтальмологияя элькун эмъюртлэн ӝог эмъюрттэт сётон кабинетаз (Ижкар, Ленин нимо ульча, 98а); – суй-пыдъёсты тӥян, вӧсь луон, сӧнъёс кузьсузён (растяжение) учыръёсын (арлыдоос) – травматологияя поликлиникае (Труд ульча, 1); – суй-дыдъёсты тӥян, вӧсь луон, сӧнъёсты кузьсузён учыръёсын (нылпиос) – 2 номеро кар нылпи поликлиникаысь травматологияя ёзэтэ (Наговицын нимо ульча, 10); – сутскон учыръёсын – 1 номеро элькун эмъюртэ (Воткинское шоссе ульча, 57); – йырез шуккон учыръёсын – 1 номеро элькун эмъюртэ (Воткинское шоссе ульча, 57); – нейрохирургиен герӟаськем вӧсь луон учыръёсын – 7 номеро кар эмъюртысь приёмной ёзэтэ (Воткинское шоссе ульча, 81); – шуак пинь висьыны кутскемен (арлыдоос) – Стоматологияя элькун поликлиникалэн ӝог эмъюрттэт сётон кабинетаз (Коммунар ульча, 231); – шуак пинь висьыны кутскемен (нылпиос) – стоматологияя нылпи поликлиникалэн ӝог эмъюрттэт сётон кабинетаз (Воровский нимо ульча, 150). Ёросъёсын улӥсьёс ёрос эмъюртъёсысь приёмной ёзэтъёсы вазиськыны быгато. Коронавирус инфекцилэсь прививка шутэтскон но праздник нуналъёсы Ижкарысь Мер тазалыкъя элькун центрысь (Октябрьлы 50 ар нимо карлуд, 21) вакцинацияя ватсаса пунктын пуктозы: – 30-тӥ оштолэзе, 2-тӥ, 3-тӥ, 7-тӥ, 10-тӥ куартолэзе – 10 часысен 14 часозь; – 4-6 куартолэзе – 8 часысен 18 часозь; – 1-тӥ, 8-9 куартолэзе – шутэтскон нуналъёс. Шутэтскон но праздник нуналъёсы лемтэй мертчиськон учыръёсы стационаръёсысь приёмной ёзэтъёсы вазиськыны луоз. Мозмытэм нымы-кибыез Ижкарысь Паласькись висёнъёсъя элькун эмъюртлэн лабораторияз (Труд ульча, 17, телефон номерзы: 21-96-51) кутозы. Соос 1-тӥ куартолэзьысен нуналлы быдэ, шутэтскон нуналъёстэк, 8 часысен 20 часозь ужалозы. Нуназеян вакытсы 12 часысен 12 час 30 минутозь. Озьы ик нымы-кибыез Удмуртиысь гигиеная но эпидемиологияя центрын басьтозы: 1-тӥ куартолэзьысен ужан нуналъёсы 8 час 30 минутысен 16 часозь, шутэтскон но праздник нуналъёсы – 9 часысен 14 часозь – ужалозы. Лемтэй энцефалитлэсь прививка пуктымтэ 18 аресозь пиналъёслы нымы-кибы мертчиськем бере нырысетӥ куинь нуналаз дун тырытэк лемтэй пумит иммуноглобулин пукто. Тодэ вайытом, Удмуртиын 26-тӥ оштолэзьлы лемтэй мертчиськон укмыс учыръёсты шараязы ни. Тегъёс: Тазалык Удмуртия Ижкар шутэтскон эмъяськонниос  